alexandrainst/scandi-wiki huggingface dataset:
Patrick Yetman

Patrick Yetman (født 16. november 1980 i St. John’s, Newfoundland) er en profesjonell canadisk ishockeyspiller som har spilt for Södertälje SK i Sverige.

I Norge er han mest kjent for sitt spill for Storhamar Dragons hvor han spilte i 2005/06 og scoret 46 mål på 50 kamper i serie- og sluttspill. Han scoret også i 14 kamper på rad og noterte seg for målpoeng i 19 kamper på rad, begge er klubbrekord i Storhamar.

Den gode sesongen ble lagt merke til og han ble kåret til månedens spiller i Europa for januar 2006 av nettstedet Eurohockey.net. Han fikk også en try-out kontrakt med NHL-laget Vancouver Canucks den påfølgende sesongen og spilte fire kamper for deres farmerlag, før han returnerte til europeisk hockey og spilte resten av sesongen for finske Pelicans.

I 2007 signerte han for Modo i den svenske Elitserien. På grunn av artistskattregler som forhindret ham i å være i Sverige i mer enn seks måneder av et kalenderår, ble han lånt ut til Storhamar og spilte 11 kamper i begynnelsen av sesongen før han tilsluttet seg Modo. Også året etter spilte han for Storhamar på et tilsvarende utlån og spilte åtte kamper før han returnerte til Modo.

Sesongen 2009-10 spilte han for Södertälje SK i Sverige.

Referanser

Eksterne lenker 
 
 Spillerprofil hos dragons.no

Canadiske ishockeyspillere
Ishockeyspillere for Storhamar Hockey
Ishockeyspillere for Södertälje SK
Personer fra Newfoundland og Labrador
Utenlandske ishockeyspillere i Norge
Piotr Małachowski

Piotr Małachowski (født 7. juni 1983, Żuromin, Masoviske voivodskap) er en polsk diskoskaster. Małachowski vant gull i EM 2010 etter å ha tatt sølv i OL 2008 og VM 2009.

Idrettskarriere 
Małachowski debuterte i seniormesterskap med 6.-plass i EM 2006, men skuffet i finalen i VM 2007 og ble klart sist med 60,77. I 2008-sesongen hadde han stabilisert seg på større lengder, og i OL i Beijing vant han kvalifiseringen og tok tidlig ledelsen i finalen. Gerd Kanter gikk imidlertid forbi i fjerde omgang, og Małachowski klarte ikke å forbedre seg. Małachowski ble også slått av Kanter i sesongfinalen i Stuttgart.

I VM 2009 skjedde noe lignende; Małachowski ledet gjennom hele konkurransen og satte polsk rekord to ganger, siste gang med 69,15 m, men tyske Robert Harting presterte sitt beste kast og degraderte polakken til sølvplass. Małachowski hadde tidligere i sesongen slått Harting i lag-EM, men på klart svakere lengder.

I 2010-sesongen var Małachowski verdens beste kaster, selv om han ikke fikk det lengste kastet i sesongen. Han vant gull i EM 2010 etter at hans tidlige kast på 68,87 m, mesterskapsrekord i EM, holdt til ledelse – Harting hadde seks kast lenger enn Małachowskis nest beste, men kom aldri lengre enn 68,47. Etter EM var han noe svakere, og endte med tre seire i Diamond League, men vant likevel sammenlagt etter andreplass i finalen i Zürich. Han satte også polsk rekord (gyldig per 29. august 2010) med 69,83 i Gateshead. Małachowski hadde imidlertid tre tap for Harting; i lag-EM og i to Diamond League-stevner,

Han tok sølv i Sommer-OL 2016.

Referanser

Eksterne lenker 
 

Personer fra Żuromin fylke
Polske diskoskastere
Verdensmestere i friidrett
Europamestere i friidrett
Diamond League-vinnere
Medaljevinnere under Sommer-OL 2008
Deltakere for Polen under Sommer-OL 2008
Friidrettsutøvere under Sommer-OL 2008
Deltakere for Polen under Sommer-OL 2012
Friidrettsutøvere under Sommer-OL 2012
Deltakere for Polen under Sommer-OL 2016
Friidrettsutøvere under Sommer-OL 2016
Medaljevinnere under Sommer-OL 2016
Deltakere for Polen under Sommer-OL 2020
Friidrettsutøvere under Sommer-OL 2020
Deltakere under VM i friidrett 2015
Mo Farah

Mohammed «Mo» Farah (somali: Maxamed Faarax, arabisk: محمد فرح) (født 23. mars 1983 i Mogadishu, Somalia) er en britisk internasjonal friidrettsutøver av somalisk opprinnelse. Han har den britiske rekorden på 10 000 meter og den britiske innendørsrekorden på 3000 meter. Han er gift med Tania Nell, og har fem barn.

Farah har sølv fra 5000 meteren under EM i friidrett 2006 i Göteborg og gull fra Innendørs-EM i Torino i 2009, i tillegg til at han er europamester både for lag og individuelt i terrengløp. Han vant 10 000 meter og 5000 meter under EM i friidrett 2010 i Barcelona.

Under Sommer-OL 2012 i London på hjemmebane vant Farah gull både på 5.000 meter og 10.000 meter.

Han fikk bronse ved VM i halvmaraton 2016, som ble arrangert i Cardiff. Samme år deltok han ved Sommer-OL 2016 i Brasil, og vant der både 5000 og 10 000 meter.

Den 7. oktober 2018 satte han europeisk rekord på maraton da han vant Chicago Marathon med tiden 2:05:11.

I dronningens nyttårsliste for 2013 ble han utnevnt til kommandør (CBE) av Den britiske imperieordenen. Nyttårsaften 2016 ble Farah utnevnt til Knight Bachelor. Han ble dermed opphøyd i ridderstanden og fikk rett til å føre tiltaleformen sir foran sitt navn.

Den 4.september 2020 satte han ny verdensrekord på 1 times løp med 21330 meter

Utmerkelser 
 2011 - BBC Sports Personality of the Year Award

Referanser

Eksterne lenker 
 
 
  Profil hos British Olympic Association

Britiske langdistanseløpere
Olympiske mestere for Storbritannia
Verdensmestere i friidrett for Storbritannia
VM-sølvmedaljevinnere i friidrett for Storbritannia
Europamestere i friidrett
Deltakere for Storbritannia under Sommer-OL 2008
Friidrettsutøvere under Sommer-OL 2008
Medaljevinnere under Sommer-OL 2012
Deltakere for Storbritannia under Sommer-OL 2012
Friidrettsutøvere under Sommer-OL 2012
Deltakere for Storbritannia under Sommer-OL 2016
Friidrettsutøvere under Sommer-OL 2016
Deltakere for Storbritannia under VM i friidrett 2011
Deltakere for Storbritannia under VM i friidrett 2013
Deltakere for Storbritannia under VM i friidrett 2015
Deltakere for Storbritannia under VM i friidrett 2017
Order of the British Empire (CBE)
Knights Bachelor
Personer fra Mogadishu
Deltakere for Storbritannia under VM i friidrett innendørs 2008
Deltakere for Storbritannia under VM i friidrett 2009
Thomas J.R. Marthinsen

Thomas J.R. Marthinsen (født 1984 i Sandefjord) er en norsk forfatter og journalist.

Marthinsen er oppvokst Sandefjord og bosatt i Danmark. Han er utdannet journalist fra Høgskulen i Volda og har gått på Forfatterstudiet i Bø. I Danmark har han en mastergrad i kulturstudier fra Syddansk universitet. Han debuterte med novellesamlinga Du på Gyldendal Norsk Forlag i 2010. Hans første roman – Selvportrett ved gravstøtte – utkom i 2014.

Han førte i pennen Jens Breiviks bok om sønnen, Min skyld? En fars historie som utkom i 2014, og har skrevet en sakprosabok for barn (mellomtrinnet) om 22. juli - La oss snakke om 22. juli.

Bibliografi 
Du – noveller (2010) – ISBN 9788205398054
 Selvportrett ved gravstøtte – roman (2014) – ISBN 9788205418806
 Min skyld? En fars historie – sakprosa (2014) – ISBN 9788282056762 (ført i hånden)
 La oss snakke om 22. juli – en sakprosabok for barn – sakprosa (2021) – ISBN 9788256022182 (illustrert av Els Cools)

Eksterne lenker 
 Gyldendal Norsk Forlag: Thomas J.R. Marthinsen
Personlig hjemmeside
 Eldre personlig hjemmeside

Norske romanforfattere
Personer fra Sandefjord kommune
John B. Fenn

John Bennett Fenn (født 15. juni 1917 i New York City, New York, død 10. desember 2010 i Richmond, Virginia) var en amerikansk kjemiforsker og nobelprisvinner. Han mottok Nobelprisen i kjemi i 2002 sammen med japaneren Koichi Tanaka  for utvikling av metoder for identifisering og strukturanalyse av biologiske makromolekyler. Sveitseren Kurt Wüthrich ble tildelt den andre halvdelen av prispengene.

Fenn ble født i New York, men vokste opp i Kentucky. Han tok doktorgrad i kjemi i 1940, og ble professor emeritus ved Yale University i 1987, og professor ved Virginia Commonwealth University i Richmond, Virginia. 

Massespektrometri er en svært viktig analysemetode ved de fleste kjemiske laboratorier. Tidligere kunne bare mindre molekyler identifiseres, men Fenn og Tanaka utviklet metoder som gjorde det mulig å analysere biologiske makromolekyler også. Metoden som Fenn publiserte i 1988, electrospray ionisation, går ut på å produsere små ladde dråper av protein som krymper med en gang vannet fordamper. Etter hvert gjenstår fritt svevende proteinioner, hvis masser kan bestemmes. Dette kan gjøres ved å sette fart på dem og måle flytiden over en kjent strekning. Samtidig introduserte Tanaka en annen teknikk for å få proteinene til å sveve fritt med myk laserdesorpsjon, soft laser desorption. En laserpuls får treffe prøven, som «sprenges» i småbiter slik at molekylene frigjøres.

Referanser

Eksterne lenker 

Kjemikere fra USA
Nobelprisvinnere fra USA
Nobelprisvinnere (kjemi)
Personer fra New York City
Personer fra Hackensack
Fødsler i 1917
Dødsfall i 2010
Loïc Rémy

Loïc Alex Teliére Hubert Rémy  (født 2. januar 1987) er en fransk fotballspiller som spiller for den tyrkiske klubben Adana Demirspor.

Han gikk fra Marseille i Ligue 1 til Queens Park Rangers 16. januar 2013. Han er spiss, og har også spilt kamper for .

Referanser

Eksterne lenker 
 
 

Franske fotballspillere
Spillere i Fotball-VM 2014
Fotballspillere for Olympique Lyon
Fotballspillere for RC Lens
Fotballspillere for OGC Nice
Fotballspillere for Queens Park Rangers FC
Fotballspillere for Newcastle United FC
Fotballspillere for Chelsea FC
Fotballspillere for Crystal Palace FC
Fotballspillere for UD Las Palmas
Fotballspillere for Getafe CF
Fotballspillere for Lille OSC
Fotballspillere for Çaykur Rizespor
Fotballspillere for Adana Demirspor
Livet har aldri vært rettferdig

Livet har aldri vært rettferdig er et musikkalbum med Vestlandsfanden, utgitt i 1991.

Sporliste

 «Livet har aldri vært rettferdig» (Reidar Brendeland)
 «Dagar som kommer» (Reidar Brendeland)
 «Brenn alle bruer» (Reidar Brendeland)
 «Sånn kan det gå» (Reidar Brendeland)
 «Stokk og stein» (Reidar Brendeland)
 «Stemmens hyl» (Reidar Brendeland/Torkelsen)
 «Du er ung» (Reidar Brendeland)
 «I mine tankar» (Reidar Brendeland)
 «Nattens mulm og mørke» (Reidar Brendeland)
 «Kyss meg nå» (Reidar Brendeland)
 «Stjuls» (Benny Andersson)

Medvirkende

Vestlandsfanden
 Reidar Brendeland - sang, munnspill, gitarer, låtskriver
 Ivar Woxmyhr - fele, kor
 Alf Terje Hana - gitarer, kor
 Torkild Viig - bass, kor
 Inge Enoksen - tangenter, kor
 Per Vervik - trommer

Andre medvirkende
 Per Kristian Indrehus - produsent, tekniker, miksing
 Svein Dag Hauge - gitarer
 Geir Olav Bøkestad - keyboard
 Per Arne Strandbakken - keyboard 
 Ola Selvær - tekniker
 Mikkel Schille - tekniker
 Tomas Siqveland - tekniker
 Øivind R. Nilsen - miksing 
 Morten Lund - mastering 
 Ole Musken - foto

Kilder
 Livet har aldri vært rettferdig

Musikkalbum fra 1991
Vestlandsfanden-album
Peter Agre

Peter Agre (født 30. januar 1949 i Northfield, Minnesota) er en amerikansk kjemiker og nobelprisvinner. Han ble tildelt Nobelprisen i kjemi for oppdagelsen av vannkanaler i cellemembraner. Han delte prispengene med landsmannen Roderick MacKinnon.

Han ble medicine doktor ved Johns Hopkins University School of Medicine i Baltimore, Maryland i 1974. Han er nå professor i biologisk kjemi og professor i medisin ved Johns Hopkins School of Medicine, Baltimore.

At kroppens celler må inneholde spesifikke kanaler for transport av vann ante man alt på midten av 1800-tallet, men det var først i 1988 at Peter Agre lykkes med å isolere membranproteinet som han noen år senere innså måtte være den lenge ettersøkte vannkanalen. Denne avgjørende oppdagelsen åpnet døren for en hel rekke biokjemiske, fysiologiske og genetiske studier av vannkanaler i bakterier, planter og pattedyr.

Referanser

Eksterne lenker 

Kjemikere fra USA
Nobelprisvinnere fra USA
Nobelprisvinnere (kjemi)
Medlemmer av Det Kongelige Danske Videnskabernes Selskab
Medlemmer av United States National Academy of Sciences
Medlemmer av Det russiske vitenskapsakademiet
Personer fra Rice County i Minnesota
Yves Chauvin

Yves Chauvin (født 10. oktober 1930 Menen, Flandern, død 27. januar 2015 i Tours) var en fransk kjemiker ved Institut Français du Pétrole i
Rueil-Malmaison, Frankrike.

Han mottok Nobelprisen i kjemi i 2005 sammen med Robert H. Grubbs og Richard Schrock, for utviklingen av metates-metoden innen organisk syntese

Referanser

Eksterne lenker 

Franske kjemikere
Franske nobelprisvinnere
Nobelprisvinnere (kjemi)
Medlemmer av Det franske vitenskapsakademiet
Roland Corporation

er en japansk og en av verdens største produsenter av musikkinstrumenter. Selskapet ble grunnlaget i 1972.

Produkter 
Roland markedfører produkter med forskjellige navner:
 Roland: merke for synthesizere, keyboarder, elektroniske trommer, DJ-produkter, lydopptak og så videre. For eksempel: Roland Sound Canvas
 BOSS: merke for gitar-utstyr.
 EDIROL: merke for innspilling og redigering av video, dataprogrammer for grafisk design i sammenheng med MIDI og lydutstyr.
 RSS: merke for professionelle audio produkter som for eksempel: V-Mixing System.
 Rodgers: merke for orgeler.
 Cakewalk: tidligere partner til Roland. Siden 2008 eiet av Roland. Dataprogrammer for musikkproduksjon.
 Roland DG: merke for skrivere og plottere.

Eksterne lenker 
 
 [no] Roland Scandinavia AS
 [en] BOSS US
 [en] EDIROL & RSS US
 [en] Cakewalk
 [en] Edirol
 [en] Rodgers
 [en] Roland DG Corporation

Japanske industriselskaper
Musikkinstrumentprodusenter
Selskaper etablert i 1972
Finderup Lade

Finderup Lade (lade = låve) er kjent som stedet hvor kong Erik Klipping (1259–1286) ble drept ca. 37 år gammel, den 22. november 1286.

Finderup er en landsby sydvest for Viborg i Midtjylland. Kort etter drapet ble det reist et kapell på åstedet. Det er ikke usannsynlig at dette var Finderups første kirke. I 1891 ble det på stedet hvor drapet skulle ha funnet sted, reist et minnekors av granitt, bekostet av dikteren Thor Lange. Korset er 2,7 m høyt og tegnet av J.B. Løffler. Korset står på det stedet hvor Finderups opprinnelige sognekirke lå. Den ble revet ned midt på 1500-tallet.

Etter drapet ble det satt fyr på låven der den døde lå. Drapet må betraktes som uoppklart.

Drapet 
På kongens lik ble det sagt å være funnet «56 sår», men denne opplysningen dukker først opp i Ryd klosters årbok en stund etter drapet. I Chronica Jutensis (Jyske krønike) var dette utpenslet til «56 dødelige sår, av hvilke ingen uten ett var under brystet».Mordet på Erik Klipping 22. november 1286 Dette ble tolket som at åtte personer har stukket kongen syv ganger hver, som et ritual. 

Med tiden ble beskrivelsene enda mer detaljerte, og en årbok fra Lübeck fra tidlig på 1300-tallet hevder at Erik Klipping ble drept av sine menn «for sin ukyskhets skyld». Dette skyldes trolig er rykte om at drapet var en hevn fordi kongen skulle ha antastet marsk Stig Andersen Hvides kone, noe som savnet ethvert historisk grunnlag.

Kongen ble bisatt i Viborg domkirke hvor graven er markert midt i koret.

Ved danehoffet Nyborg i pinsen 1287 ble ni menn dømt: 
 Grev Jakob av Halland]]
Marsk Stig Andersen Hvide
Ridder Peder Jakobsen
Ridder Peder Porse
Ridder Niels Hallandsfar
Ridder Niels Knudsen
Væpner Rane Jonsen
Væpner Aage Kakke
Væpner Arved Bengtsen
Bare Arved Bengtsen ble dømt for deltakelse i drapet, mens resten ble dømt for råd mot kongens liv. Straffen for alle ni var fredløshet.

«Trofaste dansker, hevn eders konge. Hjelp oss med å straffe dette mord. Meld morderne, og anklag dem på liv og død», skrev den mest samtidige kilden til drapet som finnes, den tyske minnesangeren mester Rumelant,<ref>[https://www.academia.edu/36585692/Kongemordet_i_Finderup_Lade «Rumelant» i Troels Brandt: Kongemordet i Finderup lade]</ref> i en sang han diktet på enkedronningens bestilling. Som fredløs slo marsk Stig slo seg på piratvirksomhet og forfalskning av mynter fra Hjelm. Jakob av Halland slo seg ned i en borg ved Hunehals. Kongens væpner Rane Jonsen ble i folkevisene skildret som en forræder mot kong Erik, han «verget sin herre som en skalk». Jonsen hadde eid en del jord på Djursland som han ble fradømt. og i romanen Festen for Cecilie'', der det er et poeng at John F. Kennedy i likhet med Erik Klipping ble drept 22. november.

Referanser

Eksterne lenker
 Mordet i Finderup – De dømtes motiv
 Mordet på Erik Klipping 22. november 1286

Danmarks historie
Stine Meland Tomb

Stine Meland Tomb (født 27. juni 1986) er en norsk friidrettsutøver, som har spesialisert seg på 400 meter hekk. Hun representerer Hammarby Friidrott. 

Hun har to NM-gull på 400 meter hekk innendørs; i 2005 og 2006. Den gang representerte hun Trondheim Friidrett. 

Utendørs fikk hun sølv på 400 meter ved NM i friidrett 2004. Året etter, ved NM i friidrett 2005, fikk hun to medaljer. Hun vant gull på 400 meter, men måtte nøye seg med bronse på 400 meter hekk. 

Ved NM i friidrett 2008 fikk hun kun medalje på 1000 meter stafett, der hun fikk gull sammen Stine Kufaas, Trine Sjaastad og Cecilie Benedicte Isern. Bedre gikk det ved NM i friidrett 2010 da hun fikk hele tre gullmedaljer. Individuelt fikk hun gull på både 400 meter og 400 meter hekk, og hun var også med på SK Vidars lag som vant gull på 1000 meter stafett. De andre på laget var Vibeche Brun, Siri Eritsland og Line Kloster.

Ved EM i friidrett 2010 løp hun på 57,10 sekunder, som var ny personlig rekord, men dette holdt ikke til semifinale. 

I 2011 vant hun gull på 400 meter ved NM i friidrett innendørs 2011, foran sin lagvenninne Line Kloster. 

Tomb ble rangert som nummer 427 på listen over de 1000 beste idrettsutøverne i Trøndelag på avisa Nidaros sin kåring i 2020.

Medaljer i norske mesterskap

Referanser

Eksterne lenker 
 

Norske hekkeløpere
Norgesmestere i friidrett
Fødsler i 1986
Deltakere for Norge under VM i friidrett 2011
Friidrettsutøvere for SK Vidar
John James Rickard Macleod

John James Rickard Macleod (født 6. september 1876 i  Clunie i Perthshire, død 16. mars 1935 i Aberdeen) var en skotsk fysiolog. Han ble tildelt  Nobelprisen i fysiologi eller medisin sammen med Frederick  Banting, for oppdagelsen av insulinet.

Macleods hovedarbeide var på metabolisme av karbohydrater og hans forsøk med Frederick Banting og Charles Best i oppdagelsen av insulinet for behandling av diabetes. For dette ble Banting og Macleod tildelt Nobelprisen i fysiologi eller medisin i fellesskap. Macleod ble tildelt halvparten for oppdagelsen av insulinet, selv om mange (inkludert Banting) offentlig insisterte på at Maclods involvering var minimal, og at at Bests arbeid hadde vært essensielt. Uansett var det Macleods undersøkelsesplan og hans forslag som til slutt førte til den suksessfulle isolasjonen av insulinet.

Utvalgte publikasjoner 
 Recent Advances in Physiology (1905)
 Diabetes: its Pathological Physiology (1925)
 Carbohydrate Metabolism and Insulin. (1926)

Referanser

Eksterne lenker 

Skotter
Fysiologer
Britiske nobelprisvinnere
Nobelprisvinnere (fysiologi eller medisin)
Personer fra Perth and Kinross
Fødsler i 1876
Dødsfall i 1935
Kristian Fluge Sævig

Kristian Fluge Sævig (født 1993 i Bergen) er en norsk skuespiller. Han har hatt rollen som Pinky i Kaptein sabeltann og den forheksede øya i Kaptein Sabeltann og den forheksede øya i 2007-2009-versjonen og i filmen.

Filmbiografi 
 Vegas (2009) 
 Kaptein sabeltann og den forheksede øya ()
 Strong Hold (2004)

Eksterne lenker 
 

Personer fra Bergen kommune
Skuespillere i Kaptein Sabeltann
Norske skuespillere
Christiaan Eijkman

Christiaan Eijkman (født 11. august 1858 i Nijkerk, død 5. november 1930 i Utrecht) var en nederlandsk nobelprisvinner. Han ble tildelt Nobelprisen i fysiologi eller medisin sammen med Frederick Hopkins i 1929, for at han oppdaget at beriberi var forårsaket av en diett på hvit ris.

I 1883 forlot Eijkman Nederland og dro til Ostindia hvor han ble medisinsk offiser innen helse, først i Semarang, så i Tjilatjap, en liten landsby på sørøstkysten av Java, og ved Padang Sidempoen i det vestlige Sumatra. I Tjilatjap fikk Eijkman malaria, som senere svekket helsens hans så mye at han måtte returnere tilbake til Europa i 1885. Eijkman ble senere med på nytt oppdrag til Ostindia for å undersøke Beriberi som på den tiden forårsaket kaos i denne regionen.

Referanser

Eksterne lenker 
 

  Eijkmaninstituttet for molekylærbiologi

Nederlandske nobelprisvinnere
Nobelprisvinnere (fysiologi eller medisin)
Fødsler i 1858
Dødsfall i 1930
Personer fra Nijkerk
To (album)

To er et musikkalbum med Dance with a Stranger, utgitt i 1989.

Sporliste

 «Do What You Wanna Do» (Frode Alnæs/Elg)
 «The Invisible Man» (F. Alnæs/Ivar Dyrhaug)
 «Stop Looking for Love (Through Blue Eyes)» (F. Alnæs/Elg/Jeff Wasserman)
 «African Road» (F. Alnæs/Elg/J. Wasserman)
 «Fool's Paradise» (F. Alnæs/Sidsel Endresen)
 «Explosion of Time» (F. Alnæs/Elg/J. Wasserman)
 «Another Day» (F. Alnæs/Elg)
 «Hey Joann» (F. Alnæs/Elg/J. Wasserman)
 «Show What You Got» (F. Alnæs/Elg/J. Wasserman)
 «Little Woman» (F. Alnæs/S. Endresen)

Medvirkende

Dance with a Stranger
 Elg - sang, låtskriver 
 Frode Alnæs - gitarer, synth, låtskriver
 Yngve Moe - bass
 Bjørn Jenssen - trommer

Øvrige medvirkende
 Kjetil Bjerkestrand - keyboard, programmering 
 Bjørn Nessjø - produsent, tekniker 
 Vaneese Thomas – kor
 Angela Clemmons – kor
 Benny Diggs - kor 
 Bernard Jones - kor
 Kevin Owens - kor
 Phillip Ballou - kor
 Rune Nordal - tekniker 
 Mario Rodrigues - tekniker 
 Alf Christian Hvidsteen - trommesampling 
 Ian Cooper - mastering 
 Jeff Wasserman - låtskriver
 Ivar Dyrhaug - låtskriver
 Sidsel Endresen - låtskriver
 Ole Musken - fotograf

Eksterne lenker
 To

Musikkalbum fra 1989
Dance with a Stranger-album
Karl Landsteiner

Karl Landsteiner (født 14. juni 1868 i Baden bei Wien, død 26. juni 1943 i New York City, New York) var en østerriksk biolog og nobelprisvinner. Han ble tildelt Nobelprisen i fysiologi eller medisin i 1930 for sin oppdagelse av AB0-systemet, vår viktigste blodgruppeinndeling. Sammen med Alexander S. Wiener lyktes han å identifisere Rh-systemet i 1937. Han ble også tildelt Laskerprisen i 1946 for dette. Landsteiner er også opphavsmannen til Landsteiners regel.

Landsteiner ble innvalgt som utenlandsk medlem av Kungliga Vetenskapsakademien i 1930.

Referanser

Eksterne lenker 

Østerrikske biologer
Nobelprisvinnere fra USA
Nobelprisvinnere (fysiologi eller medisin)
Medlemmer av Det Kongelige Danske Videnskabernes Selskab
Personer fra Bezirk Baden
Fødsler i 1868
Dødsfall i 1943
Knut Anker Stordalen

Knut Anker Stordalen (født 7. juni 1933 i Jondalen, død 8. april 1994 i Porsgrunn) var en norsk kjøpmann og idrettsmann.

Han vokste opp på gården Stordalen i Jondalen i nåværende Kongsberg kommune, der familienavnet skriver seg fra, og mange av forfedrene jobbet i generasjoner ved Kongsberg Sølvverk. Han flyttet som ung til Porsgrunn i Telemark og begynte å arbeide i sin onkel Hjalmar Stordalens dagligvareforretning der, som han overtok i 1962 og utvidet med flere filialer. Han samlet senere hele virksomheten på Stridsklev i Porsgrunn.

Han ble norgesmester i hundekjøring i 1961.

Han giftet seg i 1960 med Kari Foss fra Gjerpen. De ble foreldre til blant annet forretningsmannen Petter Stordalen.

Referanser 

Norske brytere
Norske hundekjørere
Norgesmestere
Norske kjøpmenn
Personer fra Porsgrunn kommune
Nordic Hotels

Nordic Hotels er en hotellkjede og del av Choice Hotels Scandinavia. Den eier to konsepthoteller i Stockholm, Nordic Light og Nordic Sea. Hotellene ble etablert og utviklet av Ejnar Söder, og ble kjøpt av Choice Hotels Scandinavia i 2009.

Eksterne lenker 
 Nordic Hotels
 

Hotellkjeder i Norge
Petter Stordalen